হোয়াই দিস কোলাবেরি ডি
হোয়াই দিস কোলাবেরি ডি (তামিল: வொய் திஸ் கொலவெறி டி, Voy Tis Kolaveṟi Di ?; ইংরেজি: Why This Murderous Rage, Girl?) হল ১৮ জানুয়ারি ২০১২ তারিখে মুক্তিপ্রাপ্ত তামিল ভাষার চলচ্চিত্র থ্রী-র একটি গান। অনিরুদ্ধ রবিচন্দ্রনের সংগীত পরিচালনা করা গানটি লেখার সঙ্গে কন্ঠদান করেছেন ধনুশ। ১৬ নভেম্বর ২০১১তে আনুষ্ঠানিক ভাবে মুক্তি দেয়া হয় এই গানটি মুক্তির সাথে সাথেই সোসাল নেটওয়ার্কিং সাইটগুলিতে খুবই জনপ্রিয় হয়। এই জনপ্রিয়তার মূল কারণ বলা যায় গানটির "তাংলিশ" (তামিল + ইংলিশ) ভাষার কথাংশ। অতি অল্পসময়েই, গানটি হয়ে ওঠে ইউটিউব ভারত-এর সবচেয়ে বেশি উপভোগ করা ভিডিও। কিছু সপ্তাহের মধ্যে, ইউটিউব গানটির ভিডিওটিকে খুব কম সময়ের মধ্যে বিপুল দর্শক লাভ করার জন্য "রিসেন্টলি মোস্ট পপুলার গোল্ড মেডেল এওয়ার্ড"-এ সম্মানিত করে।